የነቀምት-ቡሬ 258 ኪ.ሜ የመንገድ ግንባታ በሚቀጥለው የበጀት ዓመት ይጀመራል
 – የነቀምት-ቡሬ 258 ኪ.ሜ የመንገድ ግንባታ ለማከናወን የሚያስችለው የአካባቢ ተጽዕኖ ግምገማ እንዲሁም የመልሶ ማስፈር የትግበራ መጠናቀቃቸውን የኢትዮጵያ መንገዶች ባለስልጣን አስታወቀ፡፡ የባለስልጣኑ የኮምኒኬሽን ዳይሬክቶሬት ዳይሬክተር አቶ ሳምሶን ወንድሙ ለዋልታ እንደገለጹት የአካባቢ ተጽዕኖ ጥናቱ ኢትዮ ኢንፍራ ኢንጅነሪንግ በተባለ አገር በቀል አማካሪ ድርጅት ነው የተከናወነው፡፡እንደ ዳይሬክተሩ ገለጻ ጥናቱ በመንገድ ግንባታው ምክንያት ሊከሰቱ የሚችሉ አሉታዊ የአካባቢና የማህበራዊ ተጽእኖዎች ተለይተዋል፡፡  በግንባታው ምክንያት ቤት ንብረታቸው ሙሉ በሙሉ ወይም በከፊል ለሚነካ እንዲሁም የእርሻ መሬታቸው በዘላቂነትና በጊዜያዊነት ለግንባታው አገልግሎት የሚውልባቸው የኅብረተሰብ ክፍሎችን መልሶ ለማስፈርና የካሳ ክፍያ ለመፈጸም እንዲቻል የመልሶ ማስፈር ጥናት የተጠናቀቀ ሲሆን ሊከሰቱ የሚችሉ ችግሮችም በተገቢው መንገድ መለየታቸውን አቶ ሳምሶን አስረድተዋል፡፡የእድገትና ትራንስፎርሜሽን ዕቅድ አካል የሆነው የነቀምት-ቡሬ መንገድ ግንባታ በሚቀጥለው የበጀት ዓመት ይጀመራል፡፡